***Carola Hits*** (med undertittelen «**fångad** *av en* **stormvind**») er et samlealbum av den svenske pop- og gospelsangeren Carola, som ble utgitt på plateselskapet BMG Ariola i både Sverige og Norge 6. juni i 1991. Albumet ble produsert av Lennart Sjöholm, og samlingen ble kompilert av Hans Larsson.

*Carola Hits* ble utgitt i kjølvannet av at hennes nye låt, «Fångad av en stormvind», vant Eurovision Song Contest 1991 for Sverige.

Albumet
-------

*Carola Hits* er et samlealbum med 14 låter, utvalgt av Hans Larsson fra fem av Carolas tidligere album: *Främling* (1983), *Steg för steg* (1984), *På egna ben* (1984), *Runaway* (1986) og *Much More* (1990). Carola hadde til da utgitt totalt syv album, men to av dem, julealbumet *Julefrid med Carola* fra 1983 og gospelalbumet *Happy Days* fra 1985, ble ikke regnet med blant de vanlige utgivelsene, da disse var mer nisjepregede album. Derfor ble ingen låter tatt med fra disse to utgivelsene hennes.

Mottagelse
----------

Albumet debuterte på den svenske albumliste 19. juni 1991 på en 20.-plass – som ble beste plassering – og ramlet de påfølgende uker nedover til en 40.-plass 14. august 1991, før den forsvant helt ut etter bare fire uker.

### Singel

Singelen «Fångad av en stormvind» – som ble sluppet i forkant av albumet – debuterte på en sjetteplass på den svenske singellisten 24. april 1991. To og en halv uke etter seieren i Eurovision Song Contest, klatret den opp til en tredjeplass 22. mai 1991 – som også ble beste plassering – før den ramlet ned igjen. Singelen lå totalt seks uker på den svenske singellisten. I Norge debuterte «Fångad av en stormvind» på en sjetteplass i uke 21, 1991 (som også ble beste plassering). Uka etter ramlet singelen ut av VG-lista.

Utdypende artikkel: Fångad av en stormvind

På singelen var det også inkludert den engelske versjonen av låten, som het «Captured by a Lovestorm». Det ble også gitt ut en CD-maxi-versjon for det internasjonale markedet, under tittelen «Captured by a Lovestorm». Den hadde fire spor, hvorav tre av dem var varianter av «Captured by a Lovestorm», i tillegg til den svenske versjonen «Fångad av en stormvind».

Den internasjonale utgaven slo godt an i Østerrike, hvor den oppnådde 22.-plass på salgslistene som beste plassering. Internasjonalt klatret den til 22.-plass på singellistene i Østerrike som beste plassering.

Sangene
-------

### «Fångad av en stormvind» (1991)

*Tekst og musikk: Stephan Berg*   
*Produsert av Stephan Berg*    
«Fångad av en stormvind» var vinnerlåten for Sverige i Eurovision Song Contest 1991. «Fångad av en stormvind» fikk 146 poeng, samme poengsum som Frankrikes bidrag. Begge bidragene hadde også like mange tolvere, men fordi «Fångad av en stormvind» hadde fått flere tiere, vant Sverige til slutt.

### «Mickey» (1983)

*Tekst/musikk: Ingela «Pling» Forsman / Nicky Chinn og Mike Chapman*    
*Produsert av Lasse Holm*  – fra albumet *Främling* (1983) 

«Mickey» – som opprinnelig ble skrevet av Nicky Chinn og Mike Chapman for gruppen Raceys album *Smash and Grab* i 1979 – har blitt sunget av flere artister, deriblant Toni Basil som hadde en nummer én-hit i USA med denne låten i 1982. Den svenske versjonen har tekst skrevet av Ingela Forsman, som i Sverige går under Ingela «Pling» Forsman, fordi hun har skrevet tekster til utallige svenske melodifestival bidrag, hvorav tre av dem gikk videre til de internasjonale Eurovision Song Contest finalene. Deriblant «Se på mig» fra 1995, som lå an til å vinne, men som ble slått på målstreken av Secret Gardens «Nocturne». Carolas versjon av «Mickey» ble også en hit, i alle fall i Sverige.

Denne sangen er også med i et videospill som heter Lollipop Chainsaw, sunget av Toni Basil.

### «Främling» (1983)

*Tekst/musikk: Mariann Forsberg / Lasse Holm*   
*Produsert av Lasse Holm* – fra albumet *Främling* (1983)

Carolas debutlåt som 16-åring, i Eurovision Song Contest i 1983, som innbrakte en tredjeplass med 126 poeng. Bidraget fikk 12 poeng fra Norge. «Främling» ble en hit både i Norge og Sverige, med henholdsvis førsteplass og femteplass på singellistene.

Utdypende artikkel: Främling

### «Liv» (1983)

*Tekst/musikk: Ingela «Pling» Forsman / Lasse Holm*    
*Produsert av Lasse Holm* – fra albumet *Främling* (1983)

### «Tommy tycker om mig» (1984)

*Tekst/musikk: Ingela «Pling» Forsman / Lasse Holm*     

*Produsert av Lasse Holm og Lennart Sjöholm*  – fra albumet *Steg för steg* (1984) 

«Tommy tycker om mig» ble en hit både i Norge og Sverige, med en niendeplass på de norske singellistene og tiendeplass på de svenske. Ifølge komponisten selv, Lasse Holm, er låten inspirert av Billy Joels «Uptown Girl» når det gjelder rytmen og stilen.

### «På egna ben» (1984)

*Tekst/musikk: Ingela «Pling» Forsman / B. Adams, J. Wallance, E. Kagna*    
*Produsert av Lennart Sjöholm* – fra albumet *På egna ben* (1984) 

### «Gloria» (1983)

*Tekst/musikk: Ingela «Pling» Forsman / GC Bigazzi / Umberto Tozzi*    
*Produsert av Lasse Holm* – fra albumet *Främling* (1983) 

### «Mitt i ett äventyr» (1990)

*Tekst og musikk: Stephan Berg*     
*Produsert av Stephan Berg*  – fra albumet *Much More* (1990) 

«Mitt i ett äventyr» ble en hit i Sverige. Den lå fire uker på den svenske singellisten, fra 28. mars til 9. mai, med femteplass som beste plassering 11. april 1990. Sangen deltok i svenske Melodifestivalen 1990, men ble slått av Edin-Ådahls «Som en vind».

### «Tokyo» (1984)

*Tekst/musikk: Ingela «Pling» Forsman / Lasse Holm*    
*Produsert av Lasse Holm og Lennart Sjöholm* – fra albumet *Steg för steg* (1984) 

### «Det regnar i Stockholm» (1984)

*Tekst/musikk: Ingela «Pling» Forsman / Lasse Holm*    
*Produsert av Lasse Holm og Lennart Sjöholm*  – fra albumet *Steg för steg* (1984) 

«Det regnar i Stockholm» er en rolig og følelsesladet ballade som handler om kjærlighetssorg og savn.

> Jag går till telefonen en gång till  
> 
> 
> 
> Jag vet ju var du finns, kan numret utantill  
> 
> Men ska jag våga ringa dig och säga hur det känns   
> 
> när händerna på nummerskivan bränns
> 
> 
> Refr:  
> 
> Och det regnar här i Stockholm idag  
> 
> du har det säkert bättre än jag  
> 
> Det händer inget särskilt, jag har det ganska bra  
> 
> men det regnar här i Stockholm idag 
> 
> 
> utdrag fra «Det regnar i Stockholm», av Ingela «Pling» Forsman 
> 
> 

Med «regnværet» menes det her tårer, i overført betydning. Selv om denne låten ikke ble noen stor hit, blir den regnet som en av Ingela «Pling» Forsman mest poetiske tekster.

Da tvillingbrødrene Robin Gibb og Maurice Gibb hørte Carola synge, ble de så begeistret at de bestemte seg for å skrive og produsere et album for henne.
Robin Gibb (1949-2012) ble gjenforent med Carola i programmet Skavlan på NRK1 og SVT1 i 2011, hvor de mimret over albumet *Runaway* som de laget sammen i 1986. Robin Gibb gikk forøvrig bort 20. mai 2012.   

(Bildet er fra 2008)
Maurice Gibb (1949-2003), her avbildet under en opptreden i et nederlandsk TV-show i 1968, var den som produserte Carolas album *Runaway* i 1986
### «Radiate» (1986)

*Tekst/musikk: Robin Gibb og Maurice Gibb*    
 *Produsert av Maurice Gibb*  – fra albumet *Runaway* (1986) 

Tvillingbrødrene Robin Gibb og Maurice Gibb, fra gruppen Bee Gees, hadde skrevet og produsert suksessfulle album for blant andre superdivaene Dionne Warwick og Barbra Streisand.

I 1986 hørte brødrene Gibb, Carola synge, og de bestemte seg for å skrive og produsere et album for henne, som fikk tittelen *Runaway*. Carola hadde håpet at dette albumet skulle bli hennes store internasjonale gjennombrudd, siden disse suksessfulle brødrene skulle lage albumet, men den internasjonale suksessen lot heller vente på seg.

Albumet – som ble utgitt 12. mai 1986 – ble imidlertid en stor suksess i Norge og Sverige, med henholdsvis andreplass i Sverige og niendeplass i Norge (uke 23, 1986)  som beste plassering på album salgslistene. «Radiate» var en av i alt to hitlåter fra albumet.

### «The Runaway» (1986)

*Tekst/musikk: Robin Gibb og Maurice Gibb*    
 *Produsert av Maurice Gibb*  – fra albumet *Runaway* (1986)

«The Runaway» var Carolas største hit fra albumet ved samme navn. Den lå seks uker på singellistene, med en tredjeplass som beste plassering i Sverige. I Norge lå låten flere uker på *Ti i skuddet*, men den solgte ikke bra nok til å komme inn på singellistene.

### «The Girl Who Had Everything» (1990)

*Tekst og musikk: S. Diamond*    
*Produsert av Anders Herrlin* – fra albumet *Much More* (1990)

«The Girl Who Had Everything» lå fire uker på singellistene i Sverige med en 15.-plass som beste plassering, som nykommer på lista 26. september 1990.

### «I'll Live» (1990)

*Tekst og musikk: E. Wolff og R. Daniels*    
*Produsert av Stephan Berg* – fra albumet *Much More* (1990)

Sporliste
---------

**CD (1991) *BMG RCD 507 (BMG Ariola)* – total spilletid: 52:46   
(Albumet inneholder 14 låter fra fem forskjellige album.)**

1. «Fångad av en stormvind» – 3:00 (1991)
2. «Mickey» – 4:05 (1983)
3. «Främling» – 2:57 (1983)
4. «Liv» – 4:38 (1983)
5. «Tommy tycker om mig» – 3:50 (1984)
6. «På egna ben» – 4:06 (1984)
7. «Gloria» – 4:35 (1983)
8. «Mitt i ett äventyr» – 3:00 (1990)
9. «Tokyo» – 3:17 (1984)
10. «Det regnar i Stockholm» – 4:02 (1984)
11. «Radiate» – 3:16 (1986)
12. «The Runaway» – 3:20 (1986)
13. «The Girl Who Had Everything» – 4:42 (1990)
14. «I'll Live» – 3:50 (1990)

Singler
-------

7" singel (1991) *RCA PB 44649* (RCA)

| Nr. | Tittel | Lengde |
| --- | --- | --- |
| 1 | «Fångad av en stormvind» | 3:00 |
| 2. | «Captured by a Lovestorm» | 3:00 |

CD-Maxi (1991) *RCA 44650* (RCA)

| Nr. | Tittel | Lengde |
| --- | --- | --- |
| 1 | «Captured by a Lovestorm» | 3:00 |
| 2. | «Fångad av en stormvind» | 3:00 |
| 3 | «Captured by a Lovestorm» (12" Hurricane Remix) | 3:00 |
| 4. | «Captured by a Lovestorm» (7" Hurricane Edit) | 3:00 |

Listeplasseringer
-----------------

### Album

| Liste (1991) | Topplassering |
| --- | --- |
| Sveriges flagg Sverige | 20 |

### Singel

| Liste (1991) | Topplassering |
| --- | --- |
| Sveriges flagg Sverige | 3  |
| Norges flagg Norge | 6  |
| Østerrikes flagg Østerrike | 22  |

Referanser
----------

1. ↑  «Carola Häggkvist». Besøkt 6. juli 2012.
2. 1 2 3  «Swedishcharts - *Carola Hits* på den svenske albumlisten». Swedishcharts.com. Besøkt 6. juli 2012.
3. ↑  «Svensk mediedatabas». Besøkt 6. juli 2012.
4. 1 2 3 4 5 6 7 8 9 10 11 12 13 14 15 16  *Carola Hits* – CD cover
5. 1 2  Carola – *Hits* (1991). BMG Ariola, Stockholm, Sverige (RCD 507)
6. 1 2 3  «Swedishcharts - *Fångad av en stormvind*». Swedishcharts.com. Besøkt 6. juli 2012.
7. 1 2  «Norwegiancharts - *Fångad av en stormvind*». Norwegiancharts.com. Besøkt 6. juli 2012.
8. 1 2 3  «CAROLA - FÅNGAD AV EN STORMVIND (LÅT)». Hitparad.se. Arkivert fra originalen 7. februar 2012. Besøkt 6. juli 2012.
9. 1 2  Hung, Steffen. «Carola - Captured By A Lovestorm». *austriancharts.at*. Besøkt 10. juni 2018.
10. 1 2  «CAROLA - FRÄMLING (LÅT)». Hitparad.se. Arkivert fra originalen 17. mai 2012. Besøkt 6. juli 2012.
11. 1 2  «CAROLA - Tommy tycker om mig». Hitparad.se. Arkivert fra originalen 28. mai 2012. Besøkt 6. juli 2012.
12. 1 2  «CAROLA - «Mitt i ett äventyr»». Hitparad.se. Arkivert fra originalen 28. mai 2012. Besøkt 6. juli 2012.
13. ↑  «Tekst «Det regnar i Stockholm» – Carola». Hitslyrics.com. Besøkt 6. juli 2012.
14. 1 2 3 4  «CAROLA - RUNAWAY (ALBUM)». Swedishcharts.com. Besøkt 6. juli 2012.
15. 1 2  «CAROLA - RUNAWAY (LÅT)». Norwegiancharts.com. Besøkt 6. juli 2012.
16. 1 2  «CAROLA - RUNAWAY (LÅT)». Swedishcharts.com. Besøkt 6. juli 2012.
17. ↑  «The Girl Who Had Everything - Carola». Hitparad.se. Arkivert fra originalen 28. mai 2012. Besøkt 6. juli 2012.

Eksterne lenker
---------------

* (en) *Hits - Fångad av en stormvind* på Discogs Rediger på Wikidata

* (en) *Hits - Fångad av en stormvind* på MusicBrainz Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |